Грыбная скала

Грыбная скала, якая таксама мае мальтыйскую назву Il-Ġebla tal-Ġeneral (Генэральская скала) — гэта маленькі астравок, утвораны 60 мэтровым масівам вапняка на ўваходзе ў бухту, разьмешчаную непадалёк ад Dwejra, на выспе Гоза, Мальтыйскага архіпэляга. Генэрал Мальтыйскага ордэна, відавочна, адкрыў рэдкую клубневую расьліну Fucus coccineus melitensis, па памылцы названае грыбом, якое расло на спадзістай вяршыні скалы. Гэтаму агідна пахкай расьліне прыпісваліся гаючыя ўласьцівасьці і рыцары выкарысталі яго як кроваспыняючы сродак для ран і лекі пры дызэнтэрыі. Расьліна было настолькі каштоўным, што яго нярэдка дарылі выбітным арыстакратам і наведвальнікам Мальтыйскіх выспаў. Вялікі магістр Мальтыйскага ордэна Мануэль Пінту дэ Фансэка (па-ангельску: Manuel Pinto de Fonseca) забараніў наведваньне скалы ў 1746 годзе (парушальнікі караліся трохгадовым зьняволеньнем на галерах Мальтыйскага ордэна), усталяваў сталую ахову і нават збудаваў хісткі будынак, тыпу сучаснай ліннай дарогі (кошык падвешаны да вяроўкі), якое злучае скалу з разьмешчаным у 50 мэтрах выспай Гоза. Пазьней стала ясна, што ўсе гэтыя высілкі былі ні да чаму, бо Fucus coccineus melitensis ня мае наогул ніякіх лекавых уласьцівасьцяў. У цяперашні час, Грыбная скала зьяўляецца прыродным заказнікам, але прыбярэжная зона адчыненая для купальшчыкаў і нырцоў. Грыбная скала — сховішча мультымэдыйных матэрыялаў